钦定古今图书集成/明伦汇编/官常典/第716卷 > 郭琰
## 钦定古今图书集成/明伦汇编/官常典/第716卷 > 郭琰

按《陕西通志》：琰字神宝，京槃人。魏孝武时，除洛州刺
史。孝武西入，授行台尚书、潼关大都督。齐神武遣大
都督窦泰袭弘农，时琰众少，战败，乃奔洛州，与刺史
泉企城守。力穷，城将陷，仰天大哭，兵士感愤，竟为东魏将高敖曹所擒。琰曰：“天子之臣”，乃为贼所执。敖曹
素闻其名，义不杀之。送并州见神武，言色不屈，见害。